கேள்போல் பகை

கேள்போல் பகை முருகடியான் ஒன்றுபட மாட்டார் உருப்படவும் மாட்டாமல்! நண்டுகதை போன்றே நடந்திடுவார்! -மண்டுகளாய்! வெண்டா மரைத்தேனை வேட்காமல் வேற்றுமொழித்! தண்டுகளைத் தண்மலரென் பார்! மூவேந்தர் ஆட்சி முடிந்து முளைத்தவிதை! சாவேந்திப் போய்வரையில் சாவாதோ? -தாவடிமைப்! பிட்டேந்தி உண்ணப் பெரிதும் விரும்பியெங்கும்! தட்டேந்து வார்தமிழ ரே! தட்டிக் கொடுத்துவிட்டுக் கால்தொட்டுக் கைதொழு(து)! எட்டி உதைத்தால் இளித்துவிட்டு -மட்டிகளாய்! இன்னும் இறைதமிழை ஏற்றமுடி யாதிருக்கும்! மண்ணே மறத்தமிழர் மண்! சூரியனின் சூடாய்ச் சுடுந்தொலைக் காட்சிவழி! ஆரியத்தோ டாங்கிலத்தின் ஆளுகையால் -வீரியமே! இல்லாத் தமிழ்பரப்பி ஏய்க்குந் தலைவ(ர்)களை! நல்லாராய் நம்புவதேன் நாம்?! ஆதித்தர், அண்ணா, அருந்தலைவர் மா.பொ.சி! சாதிக்க மாட்டாமல் சாவடைந்தார் -பாதிக்கப்! பட்டதெல்லாம் நீக்குவதாய்ப் பாலொழுக்கம் பேசிவிட்டு! வெட்டுகிறார் வெல்தமிழின் வேர்! பிள்ளை மகுடமிட் பேரரெல்லாம் கொள்ளையிட்! நல்ல தமிழழிக்கும் நாடகத்தால் -கள்ளமுடன்! சேற்றில் அமுதமிட்டுச் செம்மொழியென் றார்ப்பரித்தல்! காற்றைக் கயிறாக்கல் காண்! ! - பாத்தென்றல்.முருகடியான்